**GIMNAZIJA BELI MANASTIR**

KLASA: 602-03/20-01

URBROJ: 2100/21-20-01-198

**ŠKOLSKI KURIKULUM**

*Beli Manastir, rujan 2020.*

**UVOD**

Školski kurikulum utvrđuje dugoročni i kratkoročni plan i program škole s izvannastavnim i izvanškolskim aktivnostima, a donosi se na temelju nacionalnog kurikuluma i nastavnog plana i programa. Obuhvaća aktivnosti koje su specifične za školu o kojoj je riječ.

Školskim kurikulumom se utvrđuje:

- naziv aktivnosti

- nositelj aktivnosti

- ciljana skupina

- mjesto izvođenja aktivnosti

- planiran broj sati

- ishodi

- vrijeme realizacije

- potrebna sredstva

- način vrednovanja i korištenja rezultata

- povezanost s međupredmetnom temom.

 Također sadržava: osnovne podatke o školi, kalendar rada, ponudu izborne i fakultativne nastave te izvannastavnih aktivnosti.

**OSNOVNI PODATCI O ŠKOLI**

Naziv škole: Gimnazija Beli Manastir

Adresa škole: Školska 3, Beli Manastir, Osječko–baranjska županija

Šifra ustanove: 14-001-501

U školsku godinu 2020./2021. upisali smo jedan odjel prvog razreda te po dva odjela drugog, jedan odjel trećeg i dva odjela četvrtog razreda, dakle, ukupno šest odjela.

Ukupan broj učenika: 82

Ukupan broj odjela: 6

U Gimnaziji je ove godine zaposleno trideset troje radnika (dvadeset troje predavača, ravnatelj, pedagoginja, dvije knjižničarke, tajnica, voditeljica računovodstva, administrator, dvije spremačice i domar) .

**CILJ I NAMJENA ŠKOLSKOG KURIKULUMA**

Cilj:

 prepoznatljivost škole kao važne odgojno–obrazovne ustanove koja u svom okružju pruža svestran intelektualni, osobni, društveni i fizički razvoj učenika kao priprema za školovanje na fakultetima, visokim učilištima i za cieloživotno obrazovanje.

Namjena:

 Učenici: uspješnost učenika u nastavi, na državnoj maturi, natjecanjima i upisima na fakultete; prepoznati kompetencije učenika i motivirati ih za daljnji razvoj kroz nastavu i sve izvannastavne aktivnosti: razviti kreativnost i empatiju; proširiti školska znanja te obogatiti život škole; uvesti učenike u svijet znanstvenih istraživanja na zanimljiv način

 Profesori: razvijanje kreativnosti profesora, sklonosti timskomu radu, motiviranje za stalno stručno usavršavanje

 Škola: razvijanje pozitivnih stavova, kritičkog mišljenja, uzajamnog poštovanja i samopoštovanja, stvaranje ugodnog ozračja u školi, prepoznatljivost škole pri upisu učenika

 Roditelji: razvijanje suradničkog odnosa sa školom

 Društveno okruženje: otvorenost suradnji

**KALENDAR RADA**

Nastava je započela 7. rujna 2020. Trebala bi završiti 18. lipnja (za maturante 25. svibnja) 2021.

Prvo polugodište završava 23. prosinca. Drugo polugodište počinje 11. siječnja.

Odlukom Ministarstva znanosti i obrazovanja planiraju se sljedeći odmori za učenike:

* jesenski, 2. i 3. studenoga
* prvi dio zimskoga odmora, od 24. prosinca do 8. siječnja
* drugi dio zimskoga odmora, od 23. do 26. veljače
* proljetni odmor, od 2. do 9. travnja.

Školski odbor i Nastavničko vijeće odlučili su da Dan grada Beloga Manastira – 11. studenoga – bude nenastavnim danom.

**IZBORNA I FAKULTATIVNA NASTAVA**

Kao izborni predmet, učenici drugoga razreda ove su godine odabrali Engleski jezik ili T. Z. K. , učenici trećeg razreda Hrvatski jezik, a četvrtog Matematiku.

Zainteresirani učenici drugog razreda fakultativno uče talijanski, a zainteresirani učenici svih četiriju razreda srpski jezik.

Satnica izbornih i fakultativnih predmeta iznosi po dva sata tjedno po odgojno-obrazovnoj skupini.

**IZVANNASTAVNE I IZVANŠKOLSKE AKTIVNOSTI**

Tablice koje slijede prikazuju pojedinosti nekih aktivnosti posebnih za našu školu koje planiramo poduzeti ove školske godine:

|  |  |
| --- | --- |
| **Naziv aktivnosti, programa, projekta** | **Life is art, art is life, Erasmus +** |
| Nositeljica aktivnosti | Helena Čičin, prof. Filozofije, Logike i Etike |
| Broj učenika (iz kojih razreda) | 20 (1.-4.) |
| Mjesto izvođenja aktivnosti | Škola i školsko okruženje, online, Turska, Letonija, Grčka |
| Broj sati godišnje | 100 |
| Ciljevi aktivnosti | Razvijanje kreativnosti i suradničkog duha, bolje upoznavanje zavičajne baštine, stjecanje novih iskustava izvan ustaljenog, uobičajenog okružja, upoznavanje drugih zemalja i kultura, proširivanje vidika, povezivanje, utjecaj na život lokalne zajednice jačanjem međunarodnih veza |
| Ishodi aktivnosti | Učenici će predstaviti svoje kreativne uratke u školi i lokalnoj zajednici te u inozemstvu. Predstavit će zanimljivosti svoje zemlje i kraja u inozemstvu. Analizirat će uratke vršnjaka iz različitih zemalja. Uspoređivat će sličnosti i razlike između svoje i drugih zemalja. Primijenit će kreativnost u širem kontekstu. Budući da su je mnogi ranije držali za sebe i za uži krug ljudi, procijenit će njezin značaj općenito u životu i u novim situacijama. Izrazit će je na načine i u prigodama kako je dosad nisu izražavali. Primijenit će snalaženje u novim situacijama. |
| Vrijeme realizacije | Tijekom cijele školske godine |
| Način realizacije | Online, postavljanjem panoa u školi, izradom prezentacija, edukacijom za profesore (Turska) , razmjenom učenika (Letonija, Grčka) , e-Twinning |
| Troškovnik, potrebna sredstva | Financirano iz projekta Erasmus + |
| Način vrednovanja i način korištenja rezultata vrednovanja | Razgovor, pano, predstavljanje na webu, društvenim mrežama u medijima, e-Twinning |
| Povezanost s međupredmetnom temom | Osobni i socijalni razvoj, Građanski odgoj i obrazovanje, Uporaba IKT-a |

|  |  |
| --- | --- |
| **Naziv aktivnosti, programa, projekta** | **Word Café** |
| Nositeljica aktivnosti | Nina Savić, pedagoginja |
| Broj učenika (iz kojih razreda) | 4 (3. , 4.) |
| Mjesto izvođenja aktivnosti | Etnološki centar baranjske baštine |
| Broj sati godišnje | 4 |
| Ciljevi aktivnosti | Mladi izražavaju stavove o stanju, mogućnostima i potrebama života mladih Beloga Manastira. Steći će pobliži uvid u način funkcioniranja lokalne zajednice te komu se i na koji način obratiti u pojedinim situacijama. |
| Ishodi aktivnosti | Učenici će analizirati položaj mladih Beloga Manastira. Predložit će mogućnosti i rješenja.  |
| Vrijeme realizacije | 18. rujna 2020. |
| Način realizacije | U suradnji s Projektom građanske demokratske inicijative Beli Manastir |
| Troškovnik, potrebna sredstva | Nema troškova. |
| Način vrednovanja i način korištenja rezultata vrednovanja | Web, društvene mreže, razgovor, poticajno vrednovanje iz predmeta Sociologija i Politika i gospodarstvo |
| Povezanost s međupredmetnom temom | Građanski odgoj i obrazovanje |

|  |  |
| --- | --- |
| **Naziv aktivnosti, programa, projekta** | **GIGADABAR, međunarodno natjecanje u računalnom razmišljanju** |
| Nositeljica aktivnosti | Ljiljana Jeftimir, prof. Informatike |
| Broj učenika (iz kojih razreda) | Zainteresirani učenici 1.-4.raz. |
| Mjesto izvođenja aktivnosti | online |
| Broj sati godišnje | 20 |
| Ciljevi aktivnosti | Razvijanje logičkog i računalnog razmišljanja |
| Ishodi aktivnosti | Učenici će rješavati i analizirati zanimljive logičke zadatke. Povezat će Informatiku i Logiku. Uočit će kako Informatika može biti uzbudljiva. |
| Vrijeme realizacije | 9.-13. studenoga 2020. |
| Način realizacije | Pomoću CARNET-ova sustava |
| Troškovnik, potrebna sredstva | Nema troškova./računalo |
| Način vrednovanja i način korištenja rezultata vrednovanja | Analiza rezultata natjecanja, promicanje na školskom webu i društvenim mrežama |
| Povezanost s međupredmetnom temom | Uporaba IKT-a |

|  |  |
| --- | --- |
| **Naziv aktivnosti, programa, projekta** | **Večer matematike** |
| Nositeljica aktivnosti | Prof. Matematike |
| Broj učenika (iz kojih razreda) | 100-150 (1.-4. razred Gimnazije Beli Manastir i zainteresirani učenici drugih belomanastirskih škola) |
| Mjesto izvođenja aktivnosti | Škola |
| Broj sati godišnje | 10 |
| Ciljevi aktivnosti | Doživjeti matematiku na zabavan način |
| Ishodi aktivnosti | Učenici će rješavati zanimljive zadatke, družiti se i povezati matematiku sa svakodnevnicom. |
| Vrijeme realizacije | Prosinac, 2020. |
| Način realizacije | Rješavanje zanimljivih matematičkih zadataka kroz zabavu i povezanost s drugim predmetima i svakodnevnim životom |
| Troškovnik, potrebna sredstva | Moguće grickalice, sokovi, keksi (troškovi)/moguća upotreba računala, LCD-projektora i ostalih pomoćnih sredstava |
| Način vrednovanja i način korištenja rezultata vrednovanja | Razgovor, web, društvene mreže, formativno vrednovanje u nastavi Matematike |
| Povezanost s međupredmetnom temom | Uporaba IKT-a, Poduzetništvo |

|  |  |
| --- | --- |
| **Naziv aktivnosti, programa, projekta** | **Posjet Hrvatskomu saboru i HNB** |
| Nositelj aktivnosti | Krunoslav Vukelić, prof. Politike i gospodarstva |
| Broj učenika (iz kojih razreda) | 25 (4.) |
| Mjesto izvođenja aktivnosti | Zagreb |
| Broj sati godišnje | Oko 30 (realizacija i priprema) |
| Ciljevi aktivnosti | Posjetiti Hrvatski sabor i HNB |
| Ishodi aktivnosti | Učenici će opisati i analizirati način rada Hrvatskoga sabora i HNB. Raspravljat će s predstavnicima tih institucija. |
| Vrijeme realizacije | Siječanj ili veljača, 2021. |
| Način realizacije | Terenska nastava |
| Troškovnik, potrebna sredstva | 100-150 kuna |
| Način vrednovanja i način korištenja rezultata vrednovanja | Razgovor, web, društvene mreže, poticajno vrednovanje na nastavi Politike i gospodarstva |
| Povezanost s međupredmetnom temom | Građanski odgoj i obrazovanje |

|  |  |
| --- | --- |
| **Naziv aktivnosti, programa, projekta** | **Svakodnevni wellness za psihičko zdravlje** |
| Nositeljica aktivnosti | Anastazija Kalčić, prof. Psihologije |
| Broj učenika (iz kojih razreda) | 18 (3.) |
| Mjesto izvođenja aktivnosti | Škola, domovi učenika |
| Broj sati godišnje | 10 (provođenje eksperimenta i održavanje sata) |
| Ciljevi aktivnosti | Osvijestiti važnost očuvanja mentalnog zdravlja i načine na koje sami tomu možemo doprinijeti |
| Ishodi aktivnosti | Učenici će raspravljati o činiteljima koji doprinose očuvanju mentalnog zdravlja i načinima očuvanja psihičke dobrobiti. Primijenit će spoznaje iz psihologije u svakidašnjem životu radi poboljšanja funkcioniranja i odnosa s drugim ljudima. Također će primijeniti znanstveno utemeljene spoznaje u objašnjavanju psihičkih procesa i ponašanja u kontekstu isprepletenih bioloških, fizikalnih, socijalnih i kulturalnih čimbenika. |
| Vrijeme realizacije | Veljača i ožujak, 2021. |
| Način realizacije | Učenici će kao dio nastavne cjeline ,,Psihičko zdravlje“ ostvarivati zadane ishode. Dio će učenika tijekom dva tjedna provoditi eksperiment o utjecaju digitalne tehnologije na psihičko zdravlje, analizirati dobivene rezultate te ih izložiti na satu Psihologije. Drugi će dio provoditi eksperiment o utjecaju količine sna na tjelesno i psihičko zdravlje, analizirati dobivene rezultate te ih također izložiti na satu |
| Troškovnik, potrebna sredstva | Nema troškova./računalo, LCD-projektor |
| Način vrednovanja i način korištenja rezultata vrednovanja | Učenici uspoređuju s kolegama način na koji su osmislili prikupljati podatke i određuju prednosti i nedostatke takvog načina prikupljanja podataka. Učenici vlastite rezultate mogu usporediti s rezultatima drugih učenika i rezultatima istraživanja na velikom broju ljudi. |
| Povezanost s međupredmetnom temom | Zdravlje |

|  |  |
| --- | --- |
| **Naziv aktivnosti, programa, projekta** | **Demogeografska osobna iskaznica Baranje** |
| Nositeljica aktivnosti | Nevena Beuk Kovačević, prof. Geografije |
| Broj učenika (iz kojih razreda) | 25 (4.) |
| Mjesto izvođenja aktivnosti | Škola, domovi učenika |
| Broj sati godišnje | 7 |
| Ciljevi aktivnosti | Osvijestiti važnost Demografije u planiranju ukupnog razvoja. |
| Ishodi aktivnosti | Učenici će prikupiti, analizirati i obrađivati demografske podatke iz baza podataka. Grafički će prikazati rezultate. Uspostavit će uzročno-posljedične veze određenih procesa. Predložit će moguća rješenja zabrinjavajućih situacija. |
| Vrijeme realizacije | Ožujak 2021. |
| Način realizacije | Učenici će kao dio nastavne cjeline ,,Stanovništvo“ ostvarivati zadane ishode. Dobit će pojedinačne zadatke, svatko po jednu jedinicu lokalne samouprave Baranje, Osijek kao najbliže makroregionalno središte, Osječko-baranjsku županiju i Republiku Hrvatsku. Za zadano područje trebat će prikupiti i obraditi podatke iz baza Državnog zavoda za statistiku te ih grafički prikazati u biltenu (osobnoj iskaznici) svog područja. Rezultate svog rada izložit će na nastavnom satu. |
| Troškovnik, potrebna sredstva | Predavanje i izlaganje organizira se u učionici. Učenici kod kuće pomoću interneta prikupljaju podatke. Nema troškova. |
| Način vrednovanja i način korištenja rezultata vrednovanja | Učenici će osvijestiti važnost demografije za gospodarski razvoj. Promislit će i raspraviti o mogućim rješenjima i poboljšanjima demografske slike Baranje. Učenici će za svoj uradak biti vrednovani ocjenom iz elementa: geografsko istraživanje i vještine.  |
| Povezanost s međupredmetnom temom | Uporaba IKT-a, Održivi razvoj |

|  |  |
| --- | --- |
| **Naziv aktivnosti, programa, projekta** | **Gospodarenje otpadom: ekološka akcija u zavičaju** |
| Nositeljica aktivnosti | Nevena Beuk Kovačević, prof. GeografijeAnica Novokmet, prof. Biologije |
| Broj učenika (iz kojih razreda) | 34 (2. , 4.) |
| Mjesto izvođenja aktivnosti | Škola i lokalna sredina, domovi učenika |
| Broj sati godišnje | 7 |
| Ciljevi aktivnosti | Osvijestiti potrebu recikliranja i pravilnog, ekološki prihvatljivog zbrinjavanja otpada. |
| Ishodi aktivnosti | Učenici će samostalno i u skupini planirati, organizirati i provoditi akciju zbrinjavanja otpada u školi i/ili zavičaju. Na odabranim će primjerima opisati postupak provedbe zahvata u prostoru, primjenjujući geografska znanja i vještine. |
| Vrijeme realizacije | Svibanj i lipanj, 2021. |
| Način realizacije | Terenska nastava: Učenici u skupinama odlaze na unaprijed dogovoreno mjesto u blizini škole na isplaniranu akciju prikupljanja i zbrinjavanja otpada. Ukoliko terensku nastavu iz određenih razloga ne bude moguće provesti, učenici u suradnji s nastavnicom mogu stupiti u kontakt s lokalnim komunalnim poduzećem i nabaviti kante za odvajanje otpada za učionice u školi te u skupinama izraditi prezentacije u kojima će ukazati na važnost i potrebu odvajanja otpada te na satima razrednika o tome educirati ostale razredne odjele u školi. Po povratku s terenske nastave, učenici će samostalno u bilježnice napisati izvještaj o provedenoj ekološkoj akciji, njezinoj organizaciji i tijeku, provedenim aktivnostima, problemima u provedbi, vlastitom doprinosu i osjećajima pri provođenju akcije. Samostalno ili skupno iznose rezultate svog istraživanja. |
| Troškovnik, potrebna sredstva | Aktivnosti se organiziraju u učionici i na terenu (ovisno o epidemiološkoj situaciji). Potrebna sredstva su: vrećice i kante za prikupljanje i razvrstavanje smeća pa su u tom smislu mogući i troškovi. |
| Način vrednovanja i način korištenja rezultata vrednovanja | Učenici će podići razinu svijesti o potrebi zaštite okoliša. Potaknut će ostatak razreda svojim izlaganjem na uvažavanje zaštite prirode i očuvanja okoliša te pravilno zbrinjavanje otpada. |
| Povezanost s međupredmetnom temom | Održivi razvoj |

|  |  |
| --- | --- |
| **Naziv aktivnosti, programa, projekta** | **Odlazak u kino** |
| Nositeljica aktivnosti | Helena Čičin, prof. Etike |
| Broj učenika (iz kojih razreda) | 15-20 (1.-4.) |
| Mjesto izvođenja aktivnosti | Osijek, kino ,,Urania“ |
| Broj sati godišnje | 7 |
| Ciljevi aktivnosti | Planira se gledanje filma ,,Profesor i luđak“ o sastavljanju Oxfordskoga rječnika. Cilj je povezati ugodno korištenje vremena s usvajanjem novih spoznaja. |
| Ishodi aktivnosti | Učenici će promatrati filmski prikaz nastanka Oxfordskoga rječnika. Analizirat će i raspravljati o složenosti ljudskih osobnosti te životnih priča i pojava. |
| Vrijeme realizacije | Tijekom drugoga polugodišta, ovisno o prilikama |
| Način realizacije | Terenska nastava Etike uz predmetnu korelaciju s Engleskim jezikom. |
| Troškovnik, potrebna sredstva | Oko 50 kuna po osobi |
| Način vrednovanja i način korištenja rezultata vrednovanja | Predstavljanje na webu i društvenim mrežama, poticajno vrednovanje na nastavi Etike i Engleskoga jezika |
| Povezanost s međupredmetnom temom | Osobni i socijalni razvoj |

|  |  |
| --- | --- |
| **Naziv aktivnosti, programa, projekta** | **Posjet Skloništu za životinje Beli Manastir** |
| Nositeljica aktivnosti | Helena Čičin, prof. Etike |
| Broj učenika (iz kojih razreda) | 15 (1.-4.) |
| Mjesto izvođenja aktivnosti | Sklonište za životinje Beli Manastir |
| Broj sati godišnje | 4 |
| Ciljevi aktivnosti | Podići razinu svijesti o potrebi zaštite životinja. |
| Ishodi aktivnosti | Učenici će provjeriti način života životinja u skloništu te će doprinijeti poboljšanju njegovog kvaliteta. Razmislit će i raspraviti jesmo li dovoljno odgovorni prema životinjama. |
| Vrijeme realizacije | Tijekom prvoga polugodišta, ovisno o prilikama |
| Način realizacije | Terenska nastava Etike |
| Troškovnik, potrebna sredstva | Hrana za životinje |
| Način vrednovanja i način korištenja rezultata vrednovanja | Predstavljanje na webu i društvenim mrežama, razgovor, poticajno vrednovanje na nastavi Etike |
| Povezanost s međupredmetnom temom | Održivi razvoj |

|  |  |
| --- | --- |
| **Naziv aktivnosti, programa, projekta** | **Odlazak u židovsku zajednicu Osijek** |
| Nositeljica aktivnosti | Helena Čičin, prof. Etike |
| Broj učenika (iz kojih razreda) | Oko 10 (1.) |
| Mjesto izvođenja aktivnosti | Židovska općina Osijek |
| Broj sati godišnje | 7 |
| Ciljevi aktivnosti | Upoznati kulturu, povijest i trenutačni položaj Židova u istočnoj Hrvatskoj |
| Ishodi aktivnosti | Učenici će opisati i analizirati židovsku baštinu u Osijeku te sadašnji položaj Židova istočne Hrvatske. Povezat će to sa spoznajama iz pojedinih školskih predmeta (Povijest, Geografija, Likovna umjetnost) .  |
| Vrijeme realizacije | Tijekom drugoga polugodišta, ovisno o prilikama |
| Način realizacije | Terenska nastava Etike uz moguću međupredmetnu suradnju s Vjeronaukom |
| Troškovnik, potrebna sredstva | 30 kuna po osobi |
| Način vrednovanja i način korištenja rezultata vrednovanja | Predstavljanje na webu i društvenim mrežama, razgovor, poticajno vrednovanje na nastavi Etike/Vjeronauka |
| Povezanost s međupredmetnom temom | Građanski odgoj i obrazovanje |

|  |  |
| --- | --- |
| **Naziv aktivnosti, programa, projekta** | **Posjet Crvenomu križu Beli Manastir** |
| Nositeljica aktivnosti | Helena Čičin, prof. Etike |
| Broj učenika (iz kojih razreda) | 15 (1.-4.) |
| Mjesto izvođenja aktivnosti | Crveni križ Beli Manastir |
| Broj sati godišnje | 2 |
| Ciljevi aktivnosti | Upoznati djelatnosti Crvenoga križa. |
| Ishodi aktivnosti | Učenici će opisati i analizirati rad Crvenoga križa Beli Manastir te razmisliti na koji način sami mogu doprinijeti humanitarnomu radu u svojoj zajednici (volontiranje) . |
| Vrijeme realizacije | Tijekom prvoga polugodišta, ovisi o prilikama |
| Način realizacije | Terenska nastava Etike |
| Troškovnik, potrebna sredstva | Nisu predviđeni posebni troškovi ni sredstva. |
| Način vrednovanja i način korištenja rezultata vrednovanja | Predstavljanje na webu i društvenim mrežama, poticajno vrednovanje na nastavi Etike |
| Povezanost s međupredmetnom temom | Građanski odgoj i obrazovanje |

|  |  |
| --- | --- |
| **Naziv aktivnosti, programa, projekta** | **Posjet Kopačkomu ritu** |
| Nositeljica aktivnosti | Anica Novokmet, prof. Biologije |
| Broj učenika (iz kojih razreda) | 13 (4.) |
| Mjesto izvođenja aktivnosti | Park prirode Kopački rit |
| Broj sati godišnje | 12 |
| Ciljevi aktivnosti | Posjetiti Kopački lik, vidjeti tamošnju floru i faunu. |
| Ishodi aktivnosti | Učenici će opisati i analizirati biljne i životinjske vrste Kopačkoga rita. Povezat će ih sa spoznajama iz nastave Biologije. |
| Vrijeme realizacije | Svibanj, 2021. |
| Način realizacije | Terenska nastava Biologije |
| Troškovnik, potrebna sredstva | Oko 100 kuna po osobi |
| Način vrednovanja i način korištenja rezultata vrednovanja | Predstavljanje na webu i društvenim mrežama, prezentacije na nastavi Biologije |
| Povezanost s međupredmetnom temom | Održivi razvoj |

**NAČIN VREDNOVANJA I KORIŠTENJA REZULTATA VREDNOVANJA**

Ostvarivanje Kurikuluma ove školske godine, u velikoj će mjeri ovisiti o mjerama za suzbijanje pandemije COVID-19 koje budu na snazi, a čiju je dinamiku mijenjanja nemoguće predvidjeti.

Na kraju nastavne godine analizirat ćemo ostvarenost Kurikuluma te donijeti prijedloge za iduću školsku godinu u suglasnosti s nacionalnim Kurikulumom.

Predsjednica Školskoga odbora Ravnatelj

Vlasta Kajtar, prof. Veljko Frank, prof.

SADRŽAJ:

Uvod…………………2

Osnovni podatci o školi………………………..3

Cilj i namjena Školskog kurikuluma……………………………..3

Kalendar rada………………………4

Izborna i fakultativna nastava……………………………..4

Izvannastavne i izvanškolske aktivnosti…………………..5

Life is art, art is life………………………….5

Word Café………………………7

GIGADABAR………………….8

Večer matematike……………………………9

Posjet Hrvatskomu saboru i HNB…………………………10

Svakodnevni wellness za psihičko zdravlje……………….11

Demogeografska osobna iskaznica Baranje………………13

Gospodarenje otpadom – ekološka akcija u zavičaju…………………………..15

Odlazak u kino…………………..17

Posjet skloništu za životinje Beli Manastir…………………….18

Odlazak u židovsku zajednicu Osijek………………………….19

Posjet Crvenomu križu Beli Manastir………………………….20

Posjet Kopačkomu ritu………………………..21

Način vrednovanja i korištenja rezultata vrednovanja……………………………22